OpenLLM-France/wikimedia huggingface dataset:
# Glacera de l'Oberaar

La glacera de l'Oberaar (Oberaargletscher en alemany) es troba al Cantó de Berna a Suïssa. Situat al fons de la vall protegint el llac artificial de l'Oberaar, la glacera mesura gairebé cinc quilòmetres de longitud per a una amplada de 800 metres. Cobreix una superfície de 5 km².

## Geografia
### Característiques físiques

La glacera té el seu origen en un pas cobert de gel, l'Oberaarjoch (3.216 m) entre l' Oberaarhorn (3.631 m i l 'Oberaarrothorn (3.463 m). Després baixa cap a l'est entre el Scheuchzerhorn (3.456 m) situat al nord i l'Aargrat (3.132 m) al sud. La llengua glacial desemboca al llac Oberaar, a 2.310 m. Un torrent, l'Oberaarbach flueix des de la presa fins al llac Grimsel .
La glacera Oberaar es comunica amb la glacera Fiesch a través de l'Oberarjoch i la glacera Galmi. El pas entre la glacera de l'Oberaar i la de Galmi marca la frontera entre el Valais i el territori de Berna. La cabana Oberaarjoch (Oberaarjochhütte) es troba a prop del coll a 3.256 m. És una etapa important per a les expedicions d'alta muntanya a l'eix Lötschental - Jungfraujoch - Pas de Grimsel.

### Evolució

La glacera Oberaar abans estava connectada amb la Glacera de l'Unteraar. Durant les èpoques glacials, les dues glaceres baixaven fins a Berna. Ara es troben a diversos quilòmetres de distància.

## Vegeu també

* Aargletscher

## Referències

* 1 2 «Oberaargletscher - Cassini – Cargo Example Design» (en anglès). [Consulta: 8 octubre 2020].
* ↑ «Oberaar glacier : Custom Object : SummitPost». [Consulta: 8 octubre 2020].
* ↑ «Mapa». [Consulta: 8 octubre 2020].
# Nemacheilus papillos

Nemacheilus papillos és una espècie de peix de la família dels balitòrids i de l'ordre dels cipriniformes.
És un peix d'aigua dolça, demersal i de clima tropical, el qual viu al riu Batang Hari (Sumatra, Indonèsia).
És inofensiu per als humans.

## Referències

* ↑ Tan, H. H. & Kottelat, M., 2009. The fishes of the Batang Hari drainage, Sumatra, with description of six new species. Ichthyological Exploration of Freshwaters, 20 (1): 13-70. «PDF».
* ↑ Catalogue of Life (anglès)
* 1 2 FishBase (anglès)

## Enllaços externs

* BioLib (anglès)
* AQUATAB (txec)
# Gaia Vince

Gaia Vince (nascuda el 1973 o 1974) és una periodista, locutora i autora de no ficció britànica independent, amb ciutadania britànica i australiana. Escriu per al diari The Guardian, i, en una columna anomenada Smart Planet, per a la BBC Online. Anteriorment va ser editora de notícies de Nature i editora de la versió en línia de New Scientist.
El seu llibre Adventures in the Anthropocene: A Journey to the Heart of the Planet We Made va guanyar el 2015 el premi Royal Society Winton Prize for Science Books. Va ser la primera dona a guanyar aquest premi. El llibre parla de l'Antropocè, l'època que es defineix com el període que comença quan les activitats humanes van començar a tenir un impacte global important en els ecosistemes de la Terra. El seu segon llibre, Transcendence: How Humans Evolved Through Fire, Language, Beauty, and Time, es va publicar el 2019.
El 2022 va publicar el seu tercer llibre, Nomad Century, on argumenta que les properes dècades veuran inevitablement migrar milers de milions de persones a causa de l'escalfament global. Vince avança la idea que, amb les polítiques adequades, aquesta migració pot ser una bona cosa tant per als migrants com per als països d'acollida que els reben.
Vince va escriure i presentar una sèrie de televisió en tres parts de Channel 4 Escape to Costa Rica, emesa per primera vegada l'abril de 2017. Filmada a Costa Rica amb la seva parella Nick Pattinson i els seus dos fills petits, la sèrie va explorar les iniciatives ambientals, les energies renovables i el desenvolupament sostenible d'aquell país.
Vince ha presentat, ocasionalment, algunes edicions del programa de BBC Radio 4 Inside Science .

## Referències

* 1 2 Cowdrey, Katherine. «Penguin Press strikes six-figure deal to publish scientist Gaia Vince» (en anglès). The Bookseller, 26-01-2016. [Consulta: 15 febrer 2018].
* 1 2 Sample, Ian. «Top science book prize won by woman for first time». The Guardian, 24-09-2015. [Consulta: 24 setembre 2015].
* 1 2 3 «Gaia Vince». The Guardian. [Consulta: 24 setembre 2015].
* ↑ «Smart Planet». BBC Online. [Consulta: 24 setembre 2015].
* ↑ Sample, Ian. «Top science book prize won by woman for first time». The Guardian, 24-09-2015. [Consulta: 24 setembre 2015].
* ↑ , 14-10-2014.
* ↑ Gaia Vince. Transcendence: How Humans Evolved Through Fire, Language, Beauty, and Time. Penguin Books, 7 novembre 2019. ISBN 978-0-241-28111-6.
* ↑ Ward, Bob. «Nomad Century: How to Survive the Climate Upheaval by Gaia Vince review – a world without borders». The Guardian, 14-08-2022. [Consulta: 15 octubre 2022].
* ↑ (en anglès) , 30-04-2017.

## Bibliografia

* Vince, Gaia. Transcendence: How Humans Evolved Through Fire, Language, Beauty, and Time. Chatto & Windus, 2019. ISBN 9780701187347.
* Vince, Gaia. Adventures in the Anthropocene: A Journey to the Heart of the Planet We Made. Penguin Books, 2014. ISBN 9780241281116.
* Vince, Gaia. Nomad Century. Allen Lane. ISBN 0241522315.

## Enllaços externs

* Gaia Vince - Lloc web oficial
* Guardian science podcast episode amb la participació de Vince (2014)
# Ford Pinto

El Ford Pinto va ser un automòbil compacte per als estàndards estatunidencs, produït per la Ford Motor Company.
Es va llançar el 1971 per competir al mercat nord-americà contra els petits models d'importació, i va ser un ressonant èxit comercial.

## Fallades de seguretat

El Ford Pinto, dissenyat en molt poc temps i amb criteris d'economia molt estrictes, tenia dos greus defectes de seguretat passiva:
* El dipòsit de combustible estava per darrere de l'eix posterior, de manera que el cotxe explotava amb molta facilitat en cas de col·lisió física per darrere. Aquest defecte de disseny és compartit per altres vehicles Ford.
* La carrosseria era molt feble, i per això en cas de col·lisió el cotxe es deformava i les portes quedaven bloquejades, atrapant els seus ocupants en un cotxe en flames. Aquest problema va ser il·lustrat en forma satírica per la pel·lícula Top Secret! en una memorable escena

## Cita sobre el Ford Pinto

Extractes de l'autobiografia de Lee Iacocca: «Iacocca. Autobiografia d'un triomfador (Iacocca: An autobiography»). Edició castellana d'Editorial Grijalbo, 1985.
| « | ... només el primer any se'n van vendre més de quatre-centes mil unitats. Això va convertir el Ford Pinto en un èxit enorme, al nivell dels Falcon i els Mustang. El Pinto tenia dos defectes. El primer, que el dipòsit de gasolina estava ubicat darrere de l'eix, de manera que si es produïa un xoc fort per la part posterior existia la possibilitat que el vehicle s'incendiés. No era l'únic cotxe que presentava aquesta fallada. En aquella època tots els automòbils petits tenien el dipòsit de gasolina en la mateixa ubicació. I també tots els utilitaris sofrien de tant en tant un aparatós accident que acabava amb el vehicle embolicat en flames. | » |

## Referències

* ↑ Escena de Top Secret!
# Cetoacidosi

La cetoacidosi és un estat metabòlic associat amb una alta concentració de cossos cetònics, format per la descomposició dels àcids grassos i la desaminació dels aminoàcids. Les dues cetones més comunes que produeixen els éssers humans són l'àcid acetoacètic i β hidroxibutirat.
La cetoacidosi és un estat patològic caracteritzat per la cetosi metabòlica extrema i descontrolada. (La cetosi normal, per contra, és un aspecte funcional del metabolisme energètic a base de greix, induïda pel dejuni prolongat o una dieta baixa en hidrats de carboni.) En la cetoacidosi, el cos no pot regular adequadament la producció de cetones que causa una acumulació severa de cetoàcids que disminueixen substancialment el pH de la sang. En casos extrems la cetoacidosi pot ser mortal.
La cetoacidosi és més comuna en la diabetis mellitus de tipus 1 sense tractar, quan el fetge descompon els greixos i les proteïnes en resposta a una necessitat percebuda pel substrat respiratori. L'alcoholisme prolongat pot conduir a la cetoacidosi alcohòlica. El dejuni porta a la cetosi però no a la cetoacidosi.
La cetoacidosi es pot olorar en l'alè d'una persona. Això es deu a l'acetona, un subproducte directe de la descomposició espontània de l'àcid acetoacètic. Sovint es descriu com olor de poma o del dissolvent d'esmalt d'ungles. La cetosi també es pot olorar, però l'olor sol ser més subtil a causa de baixes concentracions d'acetona.

## Referències

* ↑ «Death after soup and water diet» (en anglès). BBC, 27-07-2009.
* ↑ Diabetic ketoacidosis at medical dictionary of National Institutes of Health.
# Luigi Ottolini

Luigi Ottolini (Milà, 23 d'agost de 1925 - Suardi, 16 de març de 2002) fou un tenor italià. Va actuar diverses temporades al Gran Teatre del Liceu de Barcelona.
Va treballar com a empleat del banc abans d'estudiar cant a Milà. Va aparèixer en teatres importants a tot Itàlia, entre ells La Scala.

## Referències

* ↑ «Dades biogràfiques» (en anglès). Discogs. [Consulta: 10 febrer 2019].
* ↑ Harewood, George Henry Hubert Lascelles Earl of. Opera. Rolls House Publishing Company, juliol 2002.
# Verdenal

Verdenal és un municipi francès situat al departament de Meurthe i Mosel·la i a la regió del Gran Est. L'any 2007 tenia 148 habitants.

## Demografia
### Població

El 2007 la població de fet de Verdenal era de 148 persones. Hi havia 50 famílies, de les quals 8 eren unipersonals (4 homes vivint sols i 4 dones vivint soles), 21 parelles sense fills i 21 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 61 habitatges, 51 eren l'habitatge principal de la família, 4 eren segones residències i 6 estaven desocupats. 59 eren cases i 2 eren apartaments. Dels 51 habitatges principals, 41 estaven ocupats pels seus propietaris, 7 estaven llogats i ocupats pels llogaters i 2 estaven cedits a títol gratuït; 1 tenia dues cambres, 3 en tenien tres, 9 en tenien quatre i 37 en tenien cinc o més. 44 habitatges disposaven pel capbaix d'una plaça de pàrquing. A 24 habitatges hi havia un automòbil i a 22 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Verdenal el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 0 | 75 a 79 | 4 |
| 4 | 70 a 74 | 8 |
| 0 | 65 a 69 | 4 |
| 4 | 60 a 64 | 0 |
| 8 | 55 a 59 | 4 |
| 0 | 50 a 54 | 4 |
| 4 | 45 a 49 | 0 |
| 4 | 40 a 44 | 4 |
| 8 | 35 a 39 | 4 |
| 12 | 30 a 34 | 8 |
| 0 | 25 a 29 | 4 |
| 4 | 20 a 24 | 0 |
| 0 | 15 a 19 | 0 |
| 8 | 10 a 14 | 0 |
| 12 | 5 a 9 | 12 |
| 4 | 0 a 4 | 0 |

## Economia

El 2007 la població en edat de treballar era de 93 persones, 66 eren actives i 27 eren inactives. De les 66 persones actives 54 estaven ocupades (31 homes i 23 dones) i 11 estaven aturades (5 homes i 6 dones). De les 27 persones inactives 8 estaven jubilades, 8 estaven estudiant i 11 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de fabricació d'altres productes industrials.
L'any 2000 a Verdenal hi havia 8 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Verdenal a l'INSEE.
* Évolution et structure de la population Fitxa amb el detall de dades de Verdenal a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Grup RBA

El Grup RBA és un grup editorial independent fundat a Barcelona el 1991. Es constituí inicialment com a RBA Col·leccionables SA, amb la intenció de promoure les edicions de col·leccionables de quiosc. El 1993 creà RBA Revistes SA i, el 1994, obtingué la llicència per publicar, a Espanya i l'Amèrica Llatina, la revista National Geographic. El 1998 va crear el segell RBA Llibres SA.
El grup s'ha engrandit en els darrers anys, i s'ha establert en l'edició en català després de comprar, l'any 2000, Edicions de la Magrana i, el 2004, l'Editorial Molino. Pertany també al grup la revista L'Avenç.

## Referències

* ↑ El director de la revista d'història l'Avenç, Josep M. Muñoz, i el conseller delegat del grup editorial RBA, Oriol Castanys, presenten el pacte pel qual l'editorial es quedarà el 50% del capital social de la revista. Anuaris.cat, 2006.
* ↑ «Societats del Grup RBA». Arxivat de l'original el 2011-02-25. [Consulta: 9 març 2011].

## Enllaços externs

* Grup RBA
* RBA Llibres
# La Neuville-Housset

La Neuville-Housset és un municipi francès situat al departament de l'Aisne i a la regió dels Alts de França. L'any 2007 tenia 63 habitants.

## Demografia
### Població

El 2007 la població de fet de La Neuville-Housset era de 63 persones. Hi havia 28 famílies de les quals 12 eren unipersonals (4 homes vivint sols i 8 dones vivint soles), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 37 habitatges, 27 eren l'habitatge principal de la família i 10 eren segones residències. Tots els 36 habitatges eren cases. Dels 27 habitatges principals, 21 estaven ocupats pels seus propietaris i 6 estaven llogats i ocupats pels llogaters; 4 tenien tres cambres, 9 en tenien quatre i 14 en tenien cinc o més. 22 habitatges disposaven pel capbaix d'una plaça de pàrquing. A 14 habitatges hi havia un automòbil i a 12 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Neuville-Housset el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 0 |
| 4 | 30 a 34 | 0 |
| 0 | 25 a 29 | 8 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 0 |
| 4 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 34 persones, 26 eren actives i 8 eren inactives. De les 26 persones actives 20 estaven ocupades (14 homes i 6 dones) i 6 estaven aturades (4 homes i 2 dones). De les 8 persones inactives 2 estaven jubilades, 1 estava estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa extractiva.

## Poblacions més properes

El següent diagrama mostra les poblacions més properes.

## Referències

* ↑ Population et logements par commune depuis le recensement de 1962 (1961 pour les Dom) à 1999 (francès)
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de La Neuville-Housset a l'INSEE.
* Évolution et structure de la population Fitxa amb el detall de dades de La Neuville-Housset a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Gaia Sky

Gaia Sky és un programari de visualització astronòmica de codi obert i lliure que compta amb versions d'escriptori i de realitat virtual. Està disponible per Windows, Linux i macOS. Va ser creat i és actualment desenvolupat per Toni Sagristà Sellés en el marc de la Missió Gaia de l'ESA en el grup de la mateixa missió de l'Astronomisches Rechen-Institut (ZAH, Universität Heidelberg). Gaia Sky és un producte del grup de treball de divulgació del consorci de processat de dades de Gaia, DPAC. El programari està traduït al Català, entre altres idiomes, i es distribueix amb la llicència Mozilla Public License.
El funcionament intern de Gaia Sky es descriu en detall a l'article Gaia Sky: Navigating the Gaia Catalog.
Gaia Sky ofereix moltes característiques avançades com els modes tridimensional, planetari o panorama. També ofereix suport per realitat virtual a través de SteamVR, és totalment extensible amb Python i soporta la configuració de comandaments, cosa que fa possible controlar-lo fins i tot amb un volant.
Gaia Sky és utilitzat per la ESA per a la producció audiovisual relacionada amb Gaia. Un vídeo fet amb Gaia Sky va ser publicat al lloc web d'Astronomy Picture of the Day.

## Referències

* ↑ «Gaia Sky Downloads». Zentrum für Astronomie Heidelberg. [Consulta: 29 març 2021].
* ↑ Sagristà, Antoni; Jordan, Stefan; Müller, Thomas; Sadlo, Filip «Gaia Sky: Navigating the Gaia Catalog». IEEE Transactions on Visualization and Computer Graphics, 25, 1, 01-01-2019, pàg. 1070–1079. DOI: 10.1109/TVCG.2018.2864508. PMID: 30130201.
* ↑ «Explore the Milky Way in VR with Gaia Sky». IT. [Consulta: 29 març 2021].
* ↑ «Navigate the galaxy with Gaia Sky». Download CREW. [Consulta: 29 març 2021].
* ↑ «Using an iRacing setup for Gaia Sky». Google. [Consulta: 29 març 2021].
* ↑ «Visualising the Gaia data with Gaia Sky». ESA. [Consulta: 29 març 2021].
* ↑ «Bridge of stars». ESA. [Consulta: 29 març 2021].
* ↑ «The acceleration of the Solar System with respect to the distant Universe». ESA. [Consulta: 29 març 2021].
* ↑ «Here comes the Sun». ASD at NASA. [Consulta: 9 desembre 2019].

## Enllaços externs

* Documentació del projecte
* Llista de versions
# Chascanopsetta micrognatha

Chascanopsetta micrognatha és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 27,4 cm de llargària total.

## Distribució geogràfica

Es troba a les costes del Pacífic Occidental.

## Referències

* ↑ The Taxonomicon (anglès)
* 1 2 FishBase (anglès)
# Luigi Musso

Luigi Musso va ser un pilot de curses automobilístiques italià que va arribar a disputar curses de Fórmula 1.
Luigi Musso va néixer el 28 de juliol del 1924 a Roma, Itàlia i va morir el 6 de juliol del 1958 en un accident al circuit de Reims-Gueux.

## A la F1

Va debutar a l'última cursa de la quarta temporada de la història del campionat del món de la Fórmula 1, la corresponent a l'any 1953, disputant el 13 de setembre el GP d'Itàlia al Circuit de Monza.
Luigi Musso va participar en vint-i-cinc curses (amb 1 victòria i set podis) puntuables pel campionat de la F1, disputant-les en sis temporades diferents, les que hi ha als anys 1953 i 1958.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | Posició | Punts |
| 1953 | Officine Alfieri Maserati | Maserati | Maserati | ARG | 500 | HOL | BEL | FRA | GBR | ALE | SUI | ITA 7* | | | - | 0 |
| 1954 | Officine Alfieri Maserati | Maserati | Maserati | ARG NVS | 500 | BEL | FRA | GBR | ALE | SUI 7 | | | | | 8è | 6 |
| 1954 | Officine Alfieri Maserati | Maserati | Maserati | | | | | | | | ITA Ret | ESP 2 | | | 8è | 6 |
| 1955 | Officine Alfieri Maserati | Maserati | Maserati | ARG 7 | MON Ret | 500 | BEL 7 | HOL 3 | GBR 5 | ITA Ret | | | | | 10è | 6 |
| 1956 | Scuderia Ferrari | Lancia | Ferrari | ARG 1* | MON Ret | 500 | BEL | FRA | GBR Ret | ALE Ret | ITA Ret | | | | 11è | 4 |
| 1957 | Scuderia Ferrari | Lancia | Ferrari | ARG Ret | MON | 500 | | | | | | | | | 3r | 16 |
| 1957 | Scuderia Ferrari | Ferrari | Ferrari | | | | FRA 2 | GBR 2 | ALE 2 | PES Ret | ITA 8 | | | | 3r | 16 |
| 1958 | Scuderia Ferrari | Ferrari | Ferrari | ARG 2 | MON 2 | HOL 7 | 500 | BEL Ret | FRA MORT | GBR | ALE | POR | ITA | MAR | 8è | 12 |
(*) Cotxe compartit.

### Resum

| Curses: | Victòries: | Pòdiums: | Poles: | Voltes ràpides: | Punts: |
| 25 | 1 | 7 | 0 | 1 | 44 |

## Referències

* ↑ F1, STATS. «Luigi MUSSO • STATS F1» (en castellà). [Consulta: 27 febrer 2021].
# Village Park

Village Park és una concentració de població designada pel cens dels Estats Units a l'estat de Hawaii. Segons el cens del 2000 tenia 9.625 habitants.

## Demografia

Segons el cens del 2000, Village Park tenia 9.625 habitants, 2.628 habitatges, i 2.280 famílies. La densitat de població era de 4050,21 habitants per km².
Dels 2.628 habitatges en un 49,8% hi vivien nens de menys de 18 anys, en un 70,9% hi vivien parelles casades, en un 10,5% dones solteres, i en un 13,2% no eren unitats familiars. En el 8,3% dels habitatges hi vivien persones soles el 0,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,66 i el nombre mitjà de persones que vivien en cada família era de 3,87.
Per edats la població es repartia de la següent manera: un 30,4% tenia menys de 18 anys, un 10,1% entre 18 i 24, un 32,3% entre 25 i 44, un 21,9% de 45 a 64 i un 5,3% 65 anys o més.
L'edat mediana era de 31,4 anys. Per cada 100 dones hi havia 101,15 homes. Per cada 100 dones de 18 o més anys hi havia 97,73 homes.
La renda mediana per habitatge era de 70.302 $ i la renda mediana per família de 72.422 $. Els homes tenien una renda mediana de 35.317 $ mentre que les dones 25.610 $. La renda per capita de la població era de 19.579 $. Aproximadament el 3,4% de les famílies i el 5,0% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Village Park». American Fact Finder. Oficina del Cens dels Estats Units, 15-09-2010. Arxivat de l'original el 2020-02-15. [Consulta: 19 setembre 2010].
* ↑ «Geographic Comparison Table-Village Park». American Fact Finder. Oficina del Cens dels Estats Units, 15-09-2010.